**Barátságháló, 9. fejezet, amelyben ellopják Márti néni számításait és a gyerekek Kasztór birodalmába kerülnek**

*Csörgei Andrea*

1. **Kasztór eszköztára**
2. <https://learningapps.org/display?v=py5x87y6n21>

Milyen eszközökkel próbálta Kasztór rávenni Fülöpöt, hogy segítsen neki? A történet ismeretében párosítsd az idézeteket az eszközökkel!

„…részt vehetnél a világ leghatalmasabb számítógépes hálózatának létrehozásában.”

csábító ígéret

„A számításokat azért hoztam el, hogy biztonságba helyezzem, mielőtt valaki más ráteszi a kezét, akarom mondani a mancsát, és esetleg megsemmisíti az értékes kéziratot.”

magyarázkodás

„Ezt a képtelenséget épp a beszélő állatok terjesztik rólam, mert meg akarják akadályozni, hogy a kristályt valódi céljára használhassuk: a tudás megszerzésére.”

rágalmazás

És barátságkristályról meg hálóról hol hallottál azelőtt?

kétségek keltése

„Nem kell hinned nekem, Fülöp, tegyél egy próbát a kristállyal, és magad is megbizonyosodhatsz az igazságról.”

megkísértés

„Úgy tudom, édesapád informatikus. Szerinted ő hogyan döntene?”

érzelmi manipuláció

Kimarad: fenyegetés, tisztességes üzleti ajánlat, könyörgés

1. Beszéljétek meg, melyik eszköz, mit is takar pontosan! Utána alakítsatok párokat, válasszatok egy eszközt, és készítsetek mini jelentet, amiben megjelenik az! Lehet megtörtént és kitalált történet is. Ha inkább egyedül dolgoznátok, le is írhatjátok.
2. Ne felejtsétek el a múltkori helyszíntérképre feltenni a kupolás termet is!
3. **Képzeld el, és írd le a történetet, ami Antal és Márti néni között történt, ami az összeveszésükhöz vezetett!**
4. **Tükrös terem**
5. Tükörjáték

Álljatok párba! Egyikőtök legyen a tükör, és kezdjen el egy mozdulatsort, arcjátékot stb., másik pontosan utánozza! Ügyeljetek arra, hogy a kettőtök közti távolság mindig megmaradjon, ahogy a tükörbél is (pl. ha az egyikőtök előrelép, a másik lépjen hátra)! Utána cseréljetek szerepet. Mi szerettél jobban lenni: játszó (irányító) vagy tükör (irányított)? Ha elég helyetek van, el is indulhattok a térben. Online is játszható (bekapcsolt kamerával), ilyenkor mindig egyvalaki legyen a játszó, a többiek pedig a „tükrök”.

1. Kísérletezz tükörrel

Forrás: Igazgyöngy Alapítvány <https://igazgyongyalapitvany.hu/tanoda/tanulastamogatas/termeszettudos/kiserletek-megfigyelesek-modellek/kiserletek-fennyel/>

**Tükrös minták**

Eszközök:

* fésű
* zseblámpa
* A3-as papír a falon
* kis tükör

Menete:

1. Világítsuk meg a zseblámpával a papírt úgy, hogy a fénysugarak párhuzamosak legyenek a lappal.
2. Tegyük a fény útjába a fésűt. Mit látunk a papíron? (fénysugarakat)
3. Tegyük a fény útjába a tükröt. Mi történik a fénysugarakkal?
4. Forgassuk a tükröt, és csodáljuk meg a mintákat.

Magyarázat: A tükör visszaveri a fénysugarakat. Ahogy forgatjuk a tükröt, változtatjuk a fénysugarak beesési szögét, így a visszaverődési szög is változik, ezért lesz más a minta.

1. Legyen Ön is milliomos! – Trükkös tükrök

<https://learningapps.org/display?v=pzx2dvxaj21>

Játsszunk! Leszel te is milliomos?

Miből készül a "tükrös" étel?

Tojásból.

Milyen tükröt mutat, aki felnagyítva a rossz tulajdonságainkat, karikíroz bennünket?

Görbe.

Hogy hívják azt mágikus tárgyat, J. K. Rowling regénysorozatában, amiben mindenki azt látja, amire a szíve mélyén a legjobban vágyik?

Edevis tükre.

Melyik tükrös közmondás jelentése: nem mindig az a vétkes, aki feltárja gyengéinket, olykor bennünk is lehet hiba?

Nem mindig a tükör oka, ha csúnyát mutat.

Ki gyűjtötte azt a népdalt, amiben az alábbi versszak van:

"Kocsis Róza fésülködik,

A tükörbe biggyeszkedik.

Huzsedári huzsedom."

Bartók Béla.

Milyen anyagokból készül tükör hátulján található foncsor?

Ólomlemez és higany vagy ezüst.